CELEX: 62015TN0135
Language: hr
Date: 2015-03-26 00:00:00
Title: Predmet T-135/15: Tužba podnesena 26. ožujka 2015. – Italija protiv Komisije

11.5.2015   
            
            
               HR
            
            
               Službeni list Europske unije
            
            
               C 155/36
            
         Tužba podnesena 26. ožujka 2015. – Italija protiv Komisije
   (Predmet T-135/15)
   (2015/C 155/43)
   Jezik postupka: talijanski
   
      Stranke
   
   
      Tužitelj: Talijanska Republika (zastupnici: C. Colelli, avvocato dello Stato, i G. Palmieri, agent)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi, u dijelu koji se pobija u ovom postupku, Provedbenu odluku Europske komisije od 16. siječnja 2015. br. 2015/103 [priopćeno pod brojem dokumenta C(2015) 53 final], o isključenju iz financiranja Europske unije određenih izdataka nastalih za države članice u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR);
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   Tužitelj osobito pobija:
   
               (a)
            
            
               dio odluke u kojem je, uslijed istrage EX/2010/010 koja se tiče industrije šećera, izvršen financijski ispravak za 9 0 4 98  735,16 eura koji se odnosi na financijske godine 2007., 2008. i 2009. na temelju prihvaćene „pogrešne procjene proizvodnje šećera”;
            
         
               (b)
            
            
               dio odluke u kojem je, uslijed istrage CEB/2011/090 koja se tiče promotivnih mjera, izvršen, između ostalog, financijski ispravak za 1 6 07  275,90 eura radi „zakašnjelog plaćanja” vezano za financijsku godinu 2010.;
            
         
               (c)
            
            
               dio odluke u kojem je, uslijed istrage LA/2009/006 koja se tiče mjere „djelatnosti informiranja i promoviranja poljoprivrednih proizvoda na unutarnjem tržištu i u trećim zemljama”, izvršen, između ostalog, financijski ispravak od 1 1 98  831,03 eura radi „zakašnjelog plaćanja”.
            
         U prilog osnovanosti tužbe tužitelj ističe šest tužbenih razloga.
   
               1.
            
            
               Prvi tužbeni razlog temelji se na povredi članka 31. stavka 4. Uredbe Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL L 209, str. 1.) (SL, posebno izdanje na hrvatskom jeziku, poglavlje 14., svezak 1., str. 44.), kao i prava na obranu države članice.
            
         
               2.
            
            
               Drugi tužbeni razlog temelji se na povredi članka 11. Uredbe Komisije (EZ) br. 885/2006 od 21. lipnja 2006. o utvrđivanju detaljnih pravila za primjenu Uredbe Vijeća (EZ) br. 1290/2005 u pogledu akreditacije agencija za plaćanja i drugih tijela te poravnanja računa EFJP-a i EPFRR-a (SL L 171, str. 60.) (SL, posebno izdanje na hrvatskom jeziku, poglavlje 14., svezak 2., str. 88.), povredi Uredbe Vijeća (EZ) br. 320/2006 od 20. veljače 2006. o utvrđivanju privremenog sustava za restrukturiranje industrije šećera u Zajednici i o izmjeni Uredbe (EZ) br. 1290/2005 o financiranju zajedničke poljoprivredne politike (SL L 58, str. 42.) (SL, posebno izdanje na hrvatskom jeziku, poglavlje 3., svezak 68., str. 54.) i Uredbe Komisije (EZ) 968/2006 od 27. lipnja 2006. o utvrđivanju detaljnih pravila za provedbu Uredbe Vijeća (EZ) br. 320/2006 o utvrđivanju privremenog plana za restrukturiranje industrije šećera u Zajednici (SL L 176, str. 32.) (SL, posebno izdanje na hrvatskom jeziku, poglavlje 3., svezak 20., str. 31.) i na povredi presude Suda od 14. studenoga 2013., donesene u spojenim predmetima C-187/12, C-188/12 i C-189/12, SFIR i dr. (EU:C:2013:737).
            
         
               3.
            
            
               Treći tužbeni razlog temelji se na povredi načelâ legitimnog očekivanja, ne bis in idem i obveze lojalne suradnje.
            
         
               4.
            
            
               Četvrti tužbeni razlog temelji se na povredi članka 31. stavka 3. točke 2. Uredbe br. 1290/2005, povredi članka 11. stavka 3. točke 2. i poglavlja 3. Uredbe br. 885/2006, te povredi smjernica Komisije iz dokumenta br. VI/5330/97.
            
         
               5.
            
            
               Peti tužbeni razlog temelji se na povredi članka 9. točke 3. Uredbe br. 883/2006 i na postojanju neravnopravnog postupanja i iskrivljavanja činjenica u konkretnom slučaju.
            
         
               6.
            
            
               Šesti tužbeni razlog temelji se na povredi članka 20. Uredbe br. 501/2008, legitimnog očekivanja i načela da se financijski ispravci pripisuju državama članicama.